Ericu950/Stoicheia-meter-silver huggingface dataset:
οἱ δὲ εὐθὺς συλλαβόντες τοὺς νεανίσκους περιερρήγνυον τὰ ἱμάτια , τὰς χεῖρας ἀπῆγον ὀπίσω , ῥάβδοις ἔξαινον τὰ σώματα , τῶν μὲν ἄλλων οὐ δυναμένων προσορᾶν οὐ δὲ καρτερούντων , ἐκεῖνον δὲ λέγεται μή τε τὰς ὄψεις ἀπαγαγεῖν ἀλλαχόσε μή τε οἴκτῳ τι τρέψαι τῆς περὶ τὸ πρόσωπον ὀργῆς καί βαρύτητος , ἀλλὰ δεινὸν ἐνορᾶν κολαζομένοις τοῖς παισίν ἄχρι οὗ κατατείναντες αὐτοὺς ἐπὶ τ οὔδαφος πελέκει τὰς κεφαλὰς ἀπέκοψαν , οὕτω δὲ τοὺς ἄλλους ἐπὶ τῷ συνάρχοντι ποιησάμενος ᾤχετ ἐξαναστάς , ἔργον εἰργασμένος οὔ τ ἐπαινεῖν βουλομένοις ἀξίως οὔ τε ψέγειν ἐφικτόν .
ἢ γὰρ ἀρετῆς ὕψος εἰς ἀπάθειαν ἐξέστησε τὴν ψυχήν , ἢ πάθους μέγεθος εἰς ἀναλγησίαν 0 .
οὐδέτερον δὲ μικρὸν οὐ δ ἀνθρώπινον , ἀλλ ἢ θεῖον ἢ θηριῶδες 0 .
δίκαιον δὲ τῇ δόξῃ τοῦ ἀνδρὸς τὴν κρίσιν ἕπεσθαι μᾶλλον ἢ τὴν ἀρετὴν ἀσθενείᾳ τοῦ κρίνοντος ἀπιστεῖσθαι 0 1 .
ῥωμαῖοι γὰρ οὐ τοσοῦτον ἔργον οἴονται Ῥωμύλου γενέσθαι τῆς πόλεως τὴν ἵδρυσιν , ὅσον Βρούτου τὴν κτίσιν τῆς πολιτείας καί κατάστασιν 0 .
ὡς δ οὖν ἀπῆλθεν ἐξ ἀγορᾶς τότε , πολὺν μὲν χρόνον ἔκπληξις εἶχε καὶ φρίκη καὶ σιωπὴ πάντας ἐπὶ τοῖς διαπεπραγμένοις ·
πρὸς δὲ τὴν Κολλατίνου μαλακίαν καὶ μέλλησιν ἀνεθάρρησαν οἱ Ἀκύλλιοι , καὶ χρόνον ἠξίουν λαβόντες ἀπολογήσασθαι , καὶ τὸν Οὐινδίκιον αὐτοῖς ἀποδοθῆναι δοῦλον ὄντα , καὶ μὴ παρὰ τοῖς κατηγόροις εἶναι .
βουλομένου δὲ ταῦτα συγχωρεῖν καὶ διαλύοντος ἐπὶ τούτοις τὴν ἐκκλησίαν , ὁ Οὐαλλέριος οὔ τε τὸν ἄνθρωπον οἷός τ ἦν ἀφεῖναι τῷ περὶ αὐτὸν ὄχλῳ καταμειγμένον , οὔ τε τὸν δῆμον εἴα προέμενον τοὺς προδότας ἀπελθεῖν .
τέλος δὲ τοῖς σώμασιν ἐπιβαλὼν τὰς χεῖρας ἐπεκαλεῖτο τὸν Βροῦτον , καὶ τὸν Κολλατῖνον ἐβόα δεινὰ ποιεῖν , εἰ τῷ συνάρχοντι παιδοφονίας ἀνάγκην προστριψάμενος αὐτὸς οἴεται δεῖν καταχαρίζεσθαι ταῖς γυναιξὶ τοὺς προδότας καὶ πολεμίους τῆς πατρίδος .
ἀγανακτοῦντος δὲ τοῦ ὑπάτου καὶ κελεύοντος ἀπάγεσθαι τὸν Οὐινδίκιον , οἱ μὲν ὑπηρέται διωσάμενοι τὸν ὄχλον ἥπτοντο τοῦ ἀνθρώπου καὶ τοὺς ἀφαιρουμένους ἔτυπτον , οἱ δὲ φίλοι τοῦ Οὐαλλερίου προέστησαν ἀμυνόμενοι ·
καὶ ὁ δῆμος ἐβόα κελεύων παρεῖναι τὸν Βροῦτον .
ἧκεν οὖν αὖθις ὑποστρέψας ·
καὶ γενομένης αὐτῷ σιωπῆς εἶπεν ὅτι τοῖς μὲν υἱοῖς αὐτὸς ἀποχρῶν ἦν δικαστής , περὶ δὲ τῶν ἄλλων τοῖς πολίταις ἐλευθέροις οὖσι ψῆφον δίδωσι ·
λεγέτω δὲ ὁ βουλόμενος καὶ πειθέτω τὸν δῆμον .
οὐκέτι μέντοι λόγων ἐδέησεν , ἀλλὰ τῆς ψήφου δοθείσης πάσαις ἁλόντες ἐπελεκίσθησαν .
ὁ δὲ Κολλατῖνος ἦν μὲν , ὡς ἔοικεν , ἐν ὑποψίᾳ τινὶ καὶ διὰ συγγένειαν τῶν βασιλέων , ἤχθοντο δ αὐτοῦ καὶ τῷ δευτέρῳ τῶν ὀνομάτων , ἀφοσιούμενοι τὸν Ταρκύνιον .
ὡς δὲ καὶ ταῦτα συνέβη , παντάπασι προσκρούσας ἀφῆκε τὴν ἀρχὴν ἑκὼν καὶ τῆς πόλεως ὑπεξῆλθεν .
οὕτω δὴ πάλιν ἀρχαιρεσιῶν γενομένων ὕπατος ἀπεδείχθη λαμπρῶς ὁ Οὐαλλέριος , ἀξίαν ἀπολαβὼν τῆς προθυμίας χάριν ·
ἧς οἰόμενός τι δεῖν ἀπολαῦσαι τὸν Οὐινδίκιον ἐψηφίσατο πρῶτον ἀπελεύθερον ἐκεῖνον ἐν Ῥώμῃ γενέσθαι πολίτην καὶ φέρειν ψῆφον ᾗ βούλοιτο φρατρίᾳ προσνεμηθέντα .
τοῖς δ ἄλλοις ἀπελευθέροις ὀψὲ καὶ μετὰ πολὺν χρόνον ἐξουσίαν ψήφου δημαγωγῶν ἔδωκεν Ἄππιος ἡ δὲ παντελὴς ἀπελευθέρωσις ἄχρι νῦν οὐινδίκτα λέγεται δι ἐκεῖνον , ὥς φασι , τὸν Οὐινδίκιον .
ἐκ τούτου τὰ μὲν χρήματα τῶν βασιλέων διαρπάσαι τοῖς Ῥωμαίοις ἔδωκαν , τὴν δὲ οἰκίαν κατέσκαψαν καὶ τὴν ἔπαυλιν τοῦ δ Ἀρείου πεδίου τὸ ἥδιστον ἐκέκτητο Ταρκύνιος , καὶ τοῦτο τῷ θεῷ καθιέρωσαν , ἔτυχε δὲ τεθερισμένον ἄρτι , καὶ κειμένων ἔτι τῶν δραγμάτων οὐκ ᾤοντο δεῖν ἀλοᾶν οὐ δὲ χρῆσθαι διὰ τὴν καθιέρωσιν , ἀλλὰ συνδραμόντες ἐφόρουν τὰς ἀμάλλας εἰς τὸν ποταμόν .
ὡς δ αὕτως καὶ τὰ δένδρα κόπτοντες ἐνέβαλλον , ἀργὸν παντάπασι τὸ χωρίον ἀνιέντες τῷ θεῷ καὶ ἄκαρπον .
ὠθουμένων δὲ πολλῶν ἐπ ἀλλήλοις καὶ ἀθρόων ὑπήγαγεν ὁ ῥοῦς οὐ πολὺν τόπον , ἀλλ ὅπου τὰ πρῶτα συνενεχθέντα καὶ περιπεσόντα τοῖς στερεοῖς ὑπέστη , τῶν ἐπιφερομένων διέξοδον οὐκ ἐχόντων , ἀλλ ἐνισχομένων καὶ περιπλεκομένων , ἐλάμβανεν ἡ σύμπηξις ἰσχὺν καὶ ῥίζωσιν αὐξανομένην ὑπὸ τοῦ ῥεύματος .
ἰλύν τε γὰρ ἐπήγαγε πολλήν , ἣ προσισταμένη τροφὴν παρεῖχεν ἅμα καὶ κόλλησιν , αἵ τε πληγαὶ σάλον οὐκ ἐποίουν , ἀλλὰ μαλακῶς πιέζουσαι συνήλαυνον εἰς τ αὐτὸ πάντα καὶ συνέπλαττον .
ὑπὸ δὲ μεγέθους καὶ στάσεως ἕτερον αὐτὸ μέγεθος ἐκτᾶτο καὶ χώραν ἀναδεχομένην τὰ πλεῖστα τῶν ὑπὸ τοῦ ποταμοῦ καταφερομένων .
τοῦτο νῦν νῆσός ἐστιν ἱερὰ κατὰ τὴν πόλιν , ἔχει δὲ ναοὺς θεῶν καὶ περιπάτους , καλεῖται δὲ φωνῇ τῇ Λατίνων Μέση δυεῖν γεφυρῶν .
ἔνιοι δὲ τοῦτο συμπεσεῖν ἱστοροῦσιν οὐχ ὅτε Ταρκυνίου καθιερώθη τὸ πεδίον , ἀλλὰ χρόνοις ὕστερον ἄλλο χωρίον ὁμοροῦν ἐκείνῳ Ταρκυνίας ἀνείσης .
ἡ δὲ Ταρκυνία παρθένος ἦν ἱέρεια , μία τῶν Ἑστιάδων , ἔσχε δὲ τιμὰς ἀντὶ τούτου μεγάλας , ἐν αἷς ἦν καὶ τὸ μαρτυρίαν αὐτῆς δέχεσθαι μόνης γυναικῶν , τὸ δ ἐξεῖναι γαμεῖσθαι ψηφισαμένων οὐ προσεδέξατο .
καὶ ταῦτα μὲν οὕτω γενέσθαι μυθολογοῦσι .
ταρκύνιον δὲ τὴν ἐκ προδοσίας ἀπογνόντα τῆς ἀρχῆς ἀνάληψιν ἐδέξαντο Τυρρηνοὶ προθύμως καὶ μεγάλῃ δυνάμει κατῆγον .
ἀντεξῆγον δὲ τοὺς Ῥωμαίους οἱ ὕπατοι , καὶ παρέταξαν ἐν χωρίοις ἱεροῖς , ὧν τὸ μὲν Ἄρσιον ἄλσος , τὸ δὲ Αἰσούειον λειμῶνα προσαγορεύουσιν 0 .
ἀρχομένων δὲ αὑτῶν συνάγειν εἰς χεῖρας Ἄρρων ὁ Ταρκυνίου παῖς καὶ Βροῦτος ὁ Ῥωμαίων ὕπατος οὐ κατὰ τύχην ἀλλήλοις περιπεσόντες , ἀλλ ὑπ ἔχθους καὶ ὀργῆς , ὁ μὲν ὡς ἐπὶ τύραννον καὶ πολέμιον τῆς πατρίδος , ὁ δὲ τῆς φυγῆς ἀμυνόμενος , ὥρμησαν ὁμόσε τοῖς ἵπποις 0 1 2 .
θυμῷ δὲ μᾶλλον ἢ λογισμῷ προσμίξαντες ἠφείδησαν αὑτῶν καὶ συναπέθανον ἀλλήλοις 0 .
οὕτω δὲ δεινοῦ γενομένου τοῦ προάγωνος οὐκ ἔσχεν ὁ ἀγὼν τέλος ἐπιεικέστερον , ἀλλὰ καὶ δράσαντες ἴσα καὶ παθόντες οἱ στρατοὶ διεκρίθησαν ὑπὸ χειμῶνος .
ἦν οὖν ἐν ἀπόροις ὁ Οὐαλλέριος , οὐκ εἰδὼς τὸ τῆς μάχης πέρας , ἀλλὰ τοὺς στρατιώτας ὁρῶν τοῖς μὲν αὑτῶν νεκροῖς ἀθυμοῦντας , ἐπαιρομένους δὲ τοῖς τῶν πολεμίων οὕτως ἄκριτος ἦν καὶ παράλληλος ὑπὸ πλήθους ὁ φόνος , οὐ μὴν ἀλλ ἑκατέροις ἐγγύθεν ὁρώμενα τὰ οἰκεῖα μᾶλλον ἐβεβαίου τὴν ἧτταν ἢ τὴν νίκην εἰκαζόμενα τὰ τῶν πολεμίων 0 .
ἐπελθούσης δὲ νυκτὸς οἵαν εἰκὸς οὕτω μεμαχημένοις , καὶ γενομένων ἐν ἡσυχίᾳ τῶν στρατοπέδων , λέγουσι σεισθῆναι τὸ ἄλσος , ἐκ δ αὐτοῦ φωνὴν ἐκπεσεῖν μεγάλην φράζουσαν ὡς ἑνὶ πλείους ἐν τῇ μάχῃ τεθνήκασι Τυρρηνῶν ἢ Ῥωμαίων , ἦν δ ἄρα θεῖόν τι τὸ φθεγξάμενον εὐθύς τε γὰρ ὑπ αὐτοῦ τοῖς μὲν ἀλαλάξαι παρέστη μέγα καὶ θαρρσαλέον , οἱ δὲ Τυρρηνοὶ περίφοβοι γενόμενοι καὶ συνταραχθέντες ἐξέπεσον ἐκ τοῦ στρατοπέδου καὶ διεσπάρησαν οἱ πλεῖστοι 0 ·
τοὺς δὲ καταλειφθέντας ὀλίγῳ πεντακισχιλίων ἐλάσσους ἐπελθόντες εἷλον οἱ Ῥωμαῖοι , καὶ τ ἆλλα διήρπασαν .
οἱ δὲ νεκροὶ διαριθμηθέντες εὑρέθησαν τριακόσιοι μὲν ἐπὶ χιλίοις καὶ μυρίοις οἱ τῶν πολεμίων , οἱ δὲ Ῥωμαίων παρ ἕνα τοσοῦτοι 0 .
ταύτην τὴν μάχην λέγουσι γενέσθαι πρὸ μιᾶς καλανδῶν Μαρτίων , ἐθριάμβευσε δ ἀπ αὐτῆς Οὐαλλέριος εἰσελάσας τεθρίππῳ πρῶτος ὑπάτων .
καὶ τὸ πρᾶγμα σεμνὴν καὶ μεγαλοπρεπῆ παρέσχεν ὄψιν , οὐκ ἐπίφθονον οὐ δ ἀνιάσασαν , ὡς ἔνιοι λέγουσι , τοὺς ὁρῶντας ·
οὐ γὰρ ἂν ἔσχε ζῆλον τοσοῦτον οὐ δὲ φιλοτιμίαν εἰς ἔτη πάμπολλα διαμένουσαν .
ἀπεδέξαντο δὲ τοῦ Οὐαλλερίου καὶ τὰς εἰς τὸν συνάρχοντα τιμάς , αἷς ἐκκομιζόμενον καὶ θαπτόμενον ἐκόσμησε ·
καὶ λόγον ἐπ αὐτῷ διεξῆλθεν ἐπιτάφιον , ὃς οὕτως ὑπὸ Ῥωμαίων ἠγαπήθη καὶ τοσαύτην ἔσχε χάριν ὥστε πᾶσι τοῖς ἀγαθοῖς καὶ μεγάλοις ὑπάρχειν ἐξ ἐκείνου τελευτήσασιν ὑπὸ τῶν ἀρίστων ἐγκωμιάζεσθαι .
λέγεται δὲ καὶ τῶν Ἑλληνικῶν ἐπιταφίων ἐκεῖνος γενέσθαι πρεσβύτερος , εἴγε μὴ καὶ τοῦτο Σόλωνός ἐστιν , ὡς Ἀναξιμένης ὁ ῥήτωρ ἱστόρηκεν .
ἀλλὰ δι ἐκεῖνα μᾶλλον ἤχθοντο τῷ Οὐαλλερίῳ καὶ προσέκρουον , ὅτι Βροῦτος μέν , ὃν πατέρα τῆς ἐλευθερίας ἐνόμιζεν ὁ δῆμος , οὐκ ἠξίωσε μόνος ἄρχειν , ἀλλὰ καὶ πρῶτον αὐτῷ συνάρχοντα προσείλετο καὶ δεύτερον οὑτοσὶ δ , ἔφασαν , εἰς αὐτόν ἅπαντα συνενεγκάμενος οὐκ ἔστι τῆς Βρούτου κληρονόμος ὑπατείας μηδὲν αὐτῷ προσηκούσης , ἀλλὰ τῆς Ταρκυνίου τυραννίδος .
καίτοι τί δεῖ λόγῳ μὲν Βροῦτον ἐγκωμιάζειν , ἔργῳ δὲ μιμεῖσθαι Ταρκύνιον , ὑπὸ ῥάβδοις ὁμοῦ πάσαις καὶ πελέκεσι κατιόντα μόνον ἐξ οἰκίας τοσαύτης τὸ μέγεθος ὅσην οὐ καθεῖλε τὴν τοῦ βασιλέως ;
καὶ γὰρ ὄντως ὁ Οὐαλλέριος ᾤκει τραγικώτερον ὑπὲρ τὴν καλουμένην Οὐελίαν οἰκίαν ἐπικρεμαμένην τῇ ἀγορᾷ καὶ καθ ο ρ ῶς αν ἐξ ὕψους ἅπαντα , δυσπρόσοδον δὲ πελάσαι καὶ χαλεπὴν ἔξωθεν , ὥστε καταβαίνοντος αὐτοῦ τὸ σχῆμα μετέωρον εἶναι καὶ βασιλικὸν τῆς προπομπῆς τὸν ὄγκον 0 .
ὅσον οὖν ἐν ἀρχῇ καὶ πράγμασι μεγάλοις ἀγαθὸν ἦν ἔχειν ὦτα παρρησίαν ἀντὶ κολακείας προσιέμενα καὶ λόγους ἀληθεῖς , ἔδειξεν .
ἀκούσας γὰρ ὅτι τοῖς πολλοῖς ἁμαρτάνειν ἐδόκει τῶν φίλων διεξιόντων , οὐκ ἐφιλονείκησεν , οὐ δ ἠγανάκτησεν , ἀλλὰ ταχὺ πολλοὺς συναγαγὼν τεχνίτας ἔτι νυκτὸς οὔσης κατέβαλε τὴν οἰκίαν καὶ κατέσκαψεν εἰς ἔδαφος πᾶσαν , ὥστε μεθ ἡμέραν τούς Ῥωμαίους ὁρῶντας καὶ συνισταμένους τοῦ μὲν ἀνδρὸς ἀγαπᾶν καὶ θαυμάζειν τὴν μεγαλοφροσύνην , ἄχθεσθαι δὲ τῆς οἰκίας καὶ ποθεῖν τὸ μέγεθος καὶ τὸ κάλλος , ὥσπερ ἀνθρώπου , διὰ φθόνον οὐ δικαίως καταλελυμένης , τοῦ δὲ ἄρχοντος , ὥσπερ ἀνεστίου , παρ ἑτέροις οἰκοῦντος .
ἐδέχοντο γὰρ οἱ φίλοι τὸν Οὐαλλέριον ἄχρι οὗ τόπον ἔδωκεν ὁ δῆμος αὐτῷ καὶ κατεσκεύασεν οἰκίαν ἐκείνης μετριωτέραν , ὅπου νῦν ἱερόν ἐστιν Οὐίκας Πότας ὀνομαζό μενον .
βουλόμενος δὲ μὴ μόνον ἑαυτὸν , ἀλλὰ καὶ τὴν ἀρχὴν ἀντὶ φοβερᾶς χειροήθη καὶ προσφιλῆ ποιεῖν τοῖς πολλοῖς , τούς τε πελέκεις ἀπέλυσε τῶν ῥάβδων , αὐτάς τε τὰς ῥάβδους εἰς ἐκκλησίαν παριὼν ὑφῆκε τῷ δήμῳ καὶ κατέκλινε , μέγα ποιῶν τὸ πρόσχημα τῆς δημοκρατίας , καὶ τοῦτο μέχρι νῦν διαφυλάττουσιν οἱ ἄρχοντες .
ἐλάνθανε δὲ τούς πολλοὺς οὐχ ἑαυτὸν , ὡς ᾤοντο , ποιῶν ταπεινόν , ἀλλὰ τὸν φθόνον τῇ μετριότητι ταύτῃ καθαιρῶν καὶ κολούων , αὐτῷ δὲ προστιθεὶς τοσοῦτον μέγεθος δυνάμεως ὅσον ἀφαιρεῖν ἐδόκει τῆς ἐξουσίας , ὑποδυομένου μεθ ἡδονῆς αὐτῷ τοῦ δήμου καὶ φέροντος ἑκουσίως , ὥστε καὶ Ποπλικόλαν ἀνηγόρευσεν αὐτόν σημαίνει δὲ τ οὔνομα δημοκηδῆ ·
καὶ τοῦτο μᾶλλον ἴσχυσε τῶν ἀρχαίων ὀνομάτων , ᾧ καὶ ἡμεῖς χρησόμεθα τὸν λοιπὸν βίον τοῦ ἀνδρὸς ἱστοροῦντες .
ὑπατείαν μὲν γὰρ ἔδωκε μετιέναι καὶ παραγγέλλειν τοῖς βουλομένοις ·
πρὸ δὲ τῆς καταστάσεως τοῦ συνάρχοντος οὐκ εἰδὼς τὸν γενησόμενον , ἀλλὰ δεδιὼς ἀντίπραξιν ὑπὸ φθόνου τινὸς ἢ ἀγνοίας , ἐχρήσατο τῇ μοναρχίᾳ πρὸς τὰ κάλλιστα καὶ μέγιστα τῶν πολιτευμάτων , πρῶτον μὲν γὰρ ἀνεπλήρωσε τὴν βουλὴν ὀλιγανδροῦσαν ἐτεθνήκεσαν γὰρ οἱ μὲν ὑπὸ Ταρκυνίου πρότερον , οἱ δὲ ἔναγχος ἐν τῇ μάχῃ 0 .
τοὺς δ ἐγγραφέντας ὑπ αὐτοῦ λέγουσιν ἑκατὸν καὶ ἑξήκοντα τέσσαρας γενέσθαι .
μετὰ δὲ ταῦτα νόμους ἔγραψεν , ὧν μάλιστα μὲν ἰσχυροὺς ἐποίησε τοὺς πολλοὺς ὁ τὸν δῆμον ἀπὸ τῶν ὑπάτων τῷ φεύγοντι δίκην ἐπικαλεῖσθαι διδούς ·
δεύτερος ὁ τοὺς ἀρχὴν ἀναλαβόντας , ἣν ὁ δῆμος οὐκ ἔδωκεν , ἀποθνῄσκειν κελεύων 0 ·
τρίτος δὲ μετὰ τούτους , ὃς ἐβοήθησε τοῖς πένησιν , ᾧ τάτελη τῶν πολιτῶν ἀφεῖλε καὶ προθυμότερον ἅπτεσθαι τῶν ἐργασιῶν ἐποίησεν ἅπαντας .
ὁ δὲ γραφεὶς κατὰ τῶν ἀπειθούντων τοῖς ὑπάτοις οὐχ ἧττον ἔδοξε δημοτικὸς εἶναι , καὶ πρὸς τῶν πολλῶν μᾶλλον ἢ δυνατῶν γεγράφθαι .
ζημίαν γὰρ ἀπειθείας ἔταξε βοῶν πέντε καὶ δυεῖν προβάτων ἀξίαν .
ἦν δὲ τιμὴ προβάτου μὲν ὀβολοὶ δέκα , βοὸς δὲ ἑκατόν , οὔπω νομίσματι χρωμένων πολλῷ τότε Ῥωμαίων , ἀλλὰ προβατείαις καὶ κτηνοτροφίαις εὐθηνούντων .
διὸ καὶ τὰς οὐσίας ἄχρι νῦν ἀπὸ τῶν προβάτων πεκούλια καλοῦσι , καὶ τῶν νομισμάτων τοῖς παλαιοτάτοις βοῦν ἐπεχάραττον ἢ πρόβατον ἢ σῦν .
ἐτίθεντο δὲ καὶ παισὶν αὑτῶν Συΐλλους καὶ Βουβούλκους καὶ Καπραρίους ὀνόματα καὶ Πορκίους ·
κάπρας μὲν τὰς αἶγας , πόρκους δὲ τοὺς χοίρους ὀνομάζοντες 0 1 .
οὕτω δὲ περὶ ταῦτα δημοτικὸς γενόμενος νομοθέτης καὶ μέτριος , ἐν τῷ μὴ μετρίῳ τὴν τιμωρίαν ὑπερέτεινεν .
ἔγραψε γὰρ νόμον ἄνευ κρίσεως κτεῖνια διδόντα τὸν βουλόμενον τυραννεῖν κτείναντα δὲ φόνου καθαρὸν ἐποίησεν , εἰ παράσχοιτο τοῦ ἀδικήματος τοὺς ἐλέγχους .
ἐπεὶ γὰρ οὐ δυνατὸν ἐπιχειροῦντα τηλικούτοις λαθεῖν ἅπαντας , οὐκ ἀδύνατον δὲ τὸ μὴ λαθόντα τοῦ κριθῆναι φθάσαι κρείττονα γενόμενον , ἣν ἀναιρεῖ τὸ ἀδίκημα κρίσιν , προλαβεῖν ἔδωκε τῷ δυναμένῳ κατὰ τοῦ ἀδικοῦντος 0 1 .
ἐπῃνέθη δὲ καὶ διὰ τὸν ταμιευτικὸν νόμον .
ἐπεὶ γὰρ ἔδει χρήματα πρὸς τὸν πόλεμον εἰσενεγκεῖν ἀπὸ τῶν οὐσιῶν τοὺς πολίτας , οὔ τ αὐτὸς ἅψασθαι τῆς οἰκονομίας οὔ τε τοὺς φίλους ἐᾶσαι βουλόμενος οὔ θ ὅλως εἰς οἶκον ἰδιώτου παρελθεῖν δημόσια χρήματα , ταμιεῖον μὲν ἀπέδειξε τὸν τοῦ Κρόνου ναόν , ᾧ μέχρι νῦν χρώμενοι διατελοῦσι , ταμίας δὲ τῷ δήμῳ δύο τῶν νέων ἔδωκεν ἀποδεῖξαι ·
καὶ ἀπεδείχθησαν οἱ πρῶτοι Πούπλιος Ο ὐετούριος καὶ Μινούκιος Μᾶρκος καὶ χρήματα συνήχθη πολλά , τρισκαίδεκα γὰρ ἀπεγράψαντο μυριάδες , ὀρφανοῖς παισὶ καὶ χήραις γυναιξὶν ἀνεθείσης τῆς εἰσφορᾶς .
ταῦτα δὲ διοικήσας ἀπέδειξεν ἑαυτῷ συνάρχοντα τὸν Λουκρητίας πατέρα Λουκρήτιον , ᾧ τῆς ἡγεμονικωτέρας ἐξιστάμενος ὄντι πρεσβυτέρῳ τάξεως παρέδωκε τοὺς καλουμένους φάσκης καὶ τοῦτο διέμεινεν εἰς ἡμᾶς τὸ πρεσβεῖον ἀπ ἐκείνου τοῖς γεραιτέροις φυλαττό μενον .
ἐπεὶ δ ὀλίγαις ἡμέραις ὕστερον ἐτελεύτησεν ὁ Λουκρήτιος , πάλιν ἀρχαιρεσιῶν γενομένων ᾑρέθη Μᾶρκος Ὡράτιος , καὶ συνῆρχε τῷ Ποπλικόλᾳ τὸν ὑπολειπόμενον χρόνον τοῦ ἐνιαυτοῦ .
ταρκυνίου δὲ Ῥωμαίοις δεύτερον πόλεμον ἐν Τυρρηνίᾳ κινοῦντος μέγα σημεῖον λέγεται γενέσθαι ·
βασιλεύων γὰρ ἔτι καὶ τὸν νεὼν τοῦ Καπιτωλίου Διὸς ἔχων ὁ Ταρκύνιος ὅσον οὔπω συντετελεσμένον , εἴ τε μαντείας γενομένης εἴ τ αὐτῷ δόξαν ἄλλως , ἅρμα κατὰ κορυφὴν ἐπιστῆσαι κεραμεοῦν ἐξέδωκε Τυρρηνοῖς τισιν ἐξ Οὐηίων δημιουργοῖς , εἶτ ὀλίγον ὕστερον ἐξέπεσε τῆς ἀρχῆς 0 .
τῶν δὲ Τυρρηνῶν διαπεπλασμένον τὸ τέθριππον ἐμβαλόντων εἰς κάμινον , οὐκ ἔπαθεν ἃ προσήκει πάσχειν πηλὸν ἐν πυρί , πυκνοῦσθαι καὶ συνιζάνειν , ἐκτηκομένης τῆς ὑγρότητος , ἀλλ ἐξέστη καὶ ᾤδησε καὶ μέγεθος ἔσχεν ἅμα ῥώμῃ καὶ σκληρότητι τοσοῦτον ὥστε μόλις ἐξαιρεθῆναι τὴν ὀροφὴν ἀπ σκευασα μὲν ων τῆς καμίνου καὶ τῶν τοίχων περιαιρεθέντων .
ὡς οὖν ἐδόκει τοῖς μάντεσι θεῖον εἶναι σημεῖον εὐτυχίας καὶ δυνάμεως παρ οἷς ἔσοιτο τὸ τέθριππον , ἔγνωσαν οἱ Οὐήιοι μὴ προέσθαι τοῖς Ῥωμαίοις ἀπαιτοῦσι , καὶ ἀπεκρίναντο τοῦτο Ταρκυνίοις , οὐ τοῖς Ταρκυνίους ἐκβαλοῦσι προσήκειν .
ὀλίγαις δ ὕστερον ἡμέραις ἦσαν ἵππων ἀγῶνες αὐτοῖς .
καὶ τὰ μὲν ἄλλα θέαν καὶ σπουδὴν εἰωθυῖαν παρεῖχε , τὸ δὲ νικῆσαν τέθριππον ὁ μὲν ἡνίοχος ἐξήλαυνε τοῦ ἱπποδρόμου σχέδην ἐστεφανωμένος , οἱ δὲ ἵπποι πτοηθέντες ἀπ οὐδεμιᾶς ἐμφανοῦς προφάσεως , ἀλλὰ κατά τι δαιμόνιον ἢ τύχην ἵεντο παντὶ τάχει πρὸς τὴν Ῥωμαίων πόλιν , ἔχοντες τὸν ἡνίοχον , ὡς οὐδὲν ἦν ἔργον αὐτοῦ κατατείνοντος οὐ δὲ παρηγοροῦντος , ἀλλ ἥρπαστο , δόντα τῇ ῥύμῃ καὶ φερόμενον , ἄχρι οὗ τῷ Καπιτωλίῳ προσμίξαντες ἐξέβαλον αὐτὸν ἐνταῦθα παρὰ τὴν πύλην ἣν νῦν Ῥατουμέναν καλοῦσι .
γενομένου δὲ τούτου θαυμάσαντες οἱ Οὐήιοι καὶ φοβηθέντες ἐπέτρεψαν ἀποδοῦναι τὸ ἅρμα τοῖς τεχνίταις .
τὸν δὲ νεὼν τοῦ Καπιτωλίου Διὸς εὔξατο μὲν ἀναθήσειν Ταρκύνιος ὁ Δημαράτου πολεμῶν Σαβίνοις , ᾠκοδόμησε δὲ Ταρκύνιος ὁ Σούπερβος υἱὸς ὢν ἢ υἱωνὸς τοῦ εὐξαμένου ·
καθιερῶσαι δὲ οὐκ ἔφθασεν , ἀλλὰ μικρὸν ἀπελείπετο τοῦ τέλος ἔχειν ὅτε Ταρκύνιος ἐξέπιπτεν .
ὡς οὖν ἀπείργαστο τελέως καὶ τὸν προσήκοντα κόσμον ἀπεῖχεν , ἦν τῷ Ποπλικόλᾳ φιλοτιμία πρὸς τὴν καθιέρωσιν .
ἐφθόνουν δὲ πολλοὶ τῶν δυνατῶν , καὶ ἤχθοντο ταῖς μὲν ἄλλαις τιμαῖς ἧττον , ἃς νομοθετῶν καὶ στρατηγῶν ἐκ προσηκόντων ἔσχε ·
ταύτην δ οὖσαν ἀλλοτρίαν οὐκ ᾤοντο δεῖν αὐτῷ προσγενέσθαι , καὶ τὸν Ὡράτιον προετρέποντο καὶ παρώξυνον ἀντιποιεῖσθαι τῆς καθιερώσεως .
γενομένης οὖν τῷ Ποπλικόλᾳ στρατείας ἀναγκαίας , ψηφισάμενοι τὸν Ὡράτιον καθιεροῦν ἀνῆγον εἰς τὸ Καπιτώλιον , ὡς οὐκ ἂν ἐκείνου περιγενόμενοι παρόντος .
ἔνιοι δέ φασι κλήρῳ τῶν ὑπάτων λαχεῖν ἐκεῖνον ἐπὶ τὴν στρατείαν ἄκοντα , τοῦτον δὲ ἐπὶ τὴν καθιέρωσιν 0 .
ἔξεστι δὲ περὶ τούτων ὡς ἔσχεν εἰκάζειν τοῖς πραχθεῖσι περὶ τὴν καθιέρωσιν .
εἰδοῖς οὖν Σεπτεμβρίαις , ὃ συντυγχάνει περὶ τὴν πανσέληνον μάλιστα τοῦ Μεταγειτνιῶνος , συνηθροισμένων ἁπάντων εἰς τὸ Καπιτώλιον , ὁ μὲν Ὡράτιος σιωπῆς γενομένης τά τ ἄλλα δράσας καὶ τῶν θυρῶν ἁψάμενος , ὥσπερ ἔθος ἐστίν , ἐπεφθέγγετο τὰς νενομισμένας ἐπὶ τῇ καθιερώσει φωνάς ·
ὁ δ ἀδελφὸς τοῦ Ποπλικόλα Μᾶρκος ἐκ πολλοῦ παρὰ τὰς θύρας ὑφεστὼς καὶ παραφυλάττων τὸν καιρόν , ὦ ὕπατε εἶπεν , ὁ υἱός σου τέθνηκεν ἐν τῷ στρατοπέδῳ νοσήσας .
τοῦτο πάντας ἠνίασε τοὺς ἀκούσαντας ὁ δ Ὡράτιος οὐδὲν διαταραχθείς , ἀλλ ἢ τοσοῦτον μόνον εἰπών , ῥίψατε τοίνυν ὅποι βούλεσθε τὸν νεκρόν , ἐγὼ γὰρ οὐ προσίεμαι τὸ πένθος , ἐπέραινε τὴν λοιπὴν καθιέρωσιν .
ἦν δὲ τὸ προσηγγελμένον οὐκ ἀληθές , ἀλλ ὁ Μᾶρκος ὡς ἀποστήσων τὸν Ὡράτιον ἐψεύσατο .
θαυμαστὸς οὖν ὁ ἀνὴρ τῆς εὐσταθείας , εἴ τε τὴν ἀπάτην ἐν καιρῷ βραχεῖ συνεῖδεν εἴ τε πιστευθεὶς ὁ λόγος οὐκ ἐκίνησεν αὐτόν 0 .
ἔοικε δὲ καὶ περὶ τὸν δεύτερον ναὸν ὁμοία τύχη γενέσθαι τῆς καθιερώσεως , τὸν μὲν γὰρ πρῶτον , ὡς εἴρηται , Ταρκυνίου κατασκευάσαντος , Ὡρατίου δὲ καθιερώσαντος , ἐν τοῖς ἐμφυλίοις πολέμοις πῦρ ἀπώλεσε ·
τὸν δὲ δεύτερον ἀνέστησε μὲν Σύλλας , ἐπεγράφη δὲ τῇ καθιερώσει Κάτουλος Σύλλα προ αποθανόντος .
τούτου δὲ πάλιν ἐν ταῖς κατὰ Οὐιτέλλιον στάσεσι διαφθαρέντος τὸν τρίτον τῇ πρὸς τ ἆλλα καὶ τοῦτο χρησάμενος εὐποτμίᾳ Οὐεσπασιανὸς ἐξ ἀρχῆς ἄχρι τέλους ἀναγαγὼν , ἐπεῖδε γενόμενον καὶ φθειρόμενον μετ ὀλίγον οὐκ ἐπεῖδεν , ἀλλὰ τοσοῦτον εὐτυχίᾳ Σύλλαν παρῆλθεν ὅσον ἐκεῖνον μὲν τῆς ἀφιερώσεως τοῦ ἔργου , τοῦτον δὲ τῆς ἀναιρέσεως προαποθανεῖν 0 .
ἅμα γὰρ τῷ τελευτῆσαι Οὐεσπασιανὸν ἐνεπρήσθη τὸ Καπιτώλιον .
ὁ δὲ τέταρτος οὗτος ὑπὸ Δομετιανοῦ καὶ συνετελέσθη καὶ καθιερώθη .
λέγεται δὲ Ταρκύνιον εἰς τοὺς θεμελίους ἀναλῶσαι λίτρας ἀργυρίου τετρακισμυρίας ·
τούτου δὲ τοῦ καθ ἡμᾶς τὸν μέγιστον ἐν Ῥώμῃ τῶν ἰδιωτικῶν πλοῦτον ἐκλογισθέντα τὸ τῆς χρυσώσεως μὴ τελέσαι ἂν ἀνάλωμα , πλέον ἢ δισχιλίων καὶ μυρίων ταλάντων γενόμενον 0 .
οἱ δὲ κίονες ἐκ τοῦ Πεντελῆσιν ἐτμήθησαν λίθου , κάλλιστα τῷ πάχει πρὸς τὸ μῆκος ἔχοντες ·
εἴδομεν γὰρ αὐτοὺς Ἀθήνησιν .
ἐν δὲ Ῥώμῃ πληγέντες αὖθις καὶ ἀναξυσθέντες οὐ τοσοῦτον ἔσχον γλαφυρίας ὅσον ἀπώλεσαν συμμετρίας καὶ τοῦ καλοῦ , διάκενοι καὶ λαγαροὶ φανέντες .
ὁ μέντοι θαυμάσας τοῦ Καπιτωλίου τὴν πολυτέλειαν , εἰ μίαν εἶδεν ἐν οἰκίᾳ Δομετιανοῦ στοὰν ἢ βασιλικὴν ἢ βαλανεῖον ἢ παλλακίδων δίαιταν , οἷόν ἐστι τὸ λεγόμενον Ἐπιχάρμου πρὸς τὸν ἄσωτον , οὐ φιλάνθρωπος τύ γ ἐσσ ·
ἔχεις νόσον χαίρεις διδούς , τοιοῦτον ἄν τι πρὸς Δομετιανὸν εἰπεῖν προήχθη ·
οὐκ εὐσεβὴς οὐ δὲ φιλότιμος τύ γ ἐσσί ·
ἔχεις νόσον χαίρεις κατοικοδομῶν , ὥσπερ ὁ Μίδας ἐκεῖνος , ἅπαντά σοι χρυσᾶ καὶ λίθινα βουλόμενος γίνεσθαι 0 .
ὁ δὲ Ταρκύνιος μετὰ τὴν μεγάλην μάχην ἐν ᾗ καὶ τὸν υἱὸν ἀπώλεσε μονομαχήσαντα Βρούτῳ , καταφυγὼν εἰς τὸ Κλούσιον ἱκέτευσε Λάραν Πορσίναν , ἄνδρα καὶ δύναμιν μεγίστην ἔχοντα τῶν Ἰταλικῶν βασιλέων καὶ δοκοῦντα χρηστὸν εἶναι καὶ φιλότιμον ὁ δ ὑπέσχετο βοηθήσειν .
καὶ πρῶτον μὲν ἔπεμψεν εἰς Ῥώμην κελεύων δέχεσθαι τὸν Ταρκύνιον ὡς δ οὐχ ὑπήκουσαν οἱ Ῥωμαῖοι , καταγγείλας αὐτοῖς πόλεμον καὶ χρόνον ἐν ᾧ καὶ τόπον εἰς ὃν ἔμελλεν ἐμβαλεῖν , ἀφίκετο μετὰ πολλῆς δυνάμεως .
ποπλικόλας δ ᾑρέθη μὲν ἀπὼν ὕπατος τὸ δεύτερον , καὶ σὺν αὐτῷ Τίτος Λουκρήτιος 0 ·
ἐπανελθὼν δὲ εἰς Ῥώμην καὶ βουλόμενος τῷ φρονήματι πρῶτον ὑπερβαλέσθαι τὸν Πορσίναν , ἔκτιζε πόλιν Σιγλιουρίαν ἤδη πλησίον ὄντος αὐτοῦ , καὶ τειχίσας μεγάλοις ἀναλώμασιν ἑπτακοσίους ἐποικοὺς ἀπέστειλεν , ὡς ῥᾳδίως φέρων καὶ ἀδεῶς τὸν πόλεμον .
οὐ μὴν ἀλλὰ προσβολῆς ὀξείας τῷ τείχει γενομένης ἐξεώσθησαν οἱ φύλακες ὑπὸ τοῦ Πορσίνα , καὶ φεύγοντες ὀλίγου συνεπεσπάσαντο τοὺς πολεμίους εἰς τὴν πόλιν .
ἔφθη ;
δὲ πρὸ τῶν πυλῶν ἐκβοηθήσας ὁ Ποπλικόλας , καὶ μάχην συνάψας παρὰ τὸν ποταμόν ἀντεῖχε πλήθει βιαζομένοις τοῖς πολεμίοις , ἄχρι οὗ τραύμασι νεανικοῖς περιπεσὼν ἀπεκομίσθη φοράδην ἐκ τῆς μάχης .
τὸ δ αὐτὸ καὶ Λουκρητίου τοῦ συνάρχοντος αὐτῷ παθόντος ἀθυμία τοῖς Ῥωμαίοις ἐνέπεσε , καὶ φυγῇ πρὸς τὴν πόλιν ἔσῳζον ἑαυτούς , ὠθουμένων δὲ τῶν πολεμίων διὰ τῆς ξυλίνης γεφύρας ἐκινδύνευσεν ἡ Ῥώμη κατὰ κράτος ἁλῶναι .
πρῶτος δὲ Κόκλιος Ὡράτιος καὶ σὺν αὐτῷ δύο τῶν ἐπιφανεστάτων ἀνδρῶν , Ἑρμίνιος καὶ Λάρκιος , ἀντέστησαν περὶ τὴν ξυλίνην γέφυραν .
ὁ δ Ὡράτιος τὸν Κόκλιον ἐπωνύμιον ἔσχεν ἐν πολέμῳ τῶν ὀμμάτων θάτερον ἐκ κοπείς ·
ὡς δ ἔνιοι λέγουσι , διὰ σιμότητα τῆς ῥινὸς ἐνδεδυκυίας ὥστε μηδὲν εἶναι τὸ διορίζον τὰ ὄμματα καὶ τὰς ὀφρῦς συγκεχύσθαι , Κύκλωπα βουλόμενοι καλεῖν αὐτὸν οἱ πολλοὶ τῆς γλώττης ὀλισθαινούσης ἐκράτησεν ὑπὸ πλήθους Κόκλιον καλεῖσθαι .
οὗτος ἑστὼς πρὸ τῆς γεφύρας ἠμύνετο τοὺς πολεμίους , ἄχρι οὗ διέκοψαν οἱ σὺν αὐτῷ κατόπιν τὴν γέφυραν .
οὕτω δὲ μετὰ τῶν ὅπλων ἀφεὶς ἑαυτὸν εἰς τὸν ποταμόν ἀπενήξατο , καὶ προσέμιξε τῇ πέραν ὄχθῃ δόρατι Τυρρηνικῷ βεβλημένος τὸν γλουτόν .
ὁ δὲ Ποπλικόλας τὴν ἀρετὴν θαυμάσας αὐτίκα μὲν εἰσηγήσατο Ῥωμαίους ἅπαντας , ὅσην ἕκαστος ἐν ἡμέρᾳ τροφὴν ἀνήλισκε , δοῦναι συνεισενεγκόντας , ἔπειτα τῆς χώρας ἣν αὐτὸς περιαρόσειεν ἐν ἡμέρᾳ , πρὸς δὲ τούτοις εἰκόνα χαλκῆν ἔστησαν αὐτῷ ἐν τῷ ἱερῷ τοῦ Ἡφαίστου , τὴν γενομένην ἐκ τοῦ τραύματος τῷ ἀνδρὶ χωλότητα μετὰ τιμῆς παρηγοροῦντες .
ἐπικειμένου δὲ Πορσίνα τῇ πόλει καί λιμὸς ἥπτετο τῶν Ῥωμαίων , καί Τυρρηνῶν ἕτερος στρατὸς αὐτὸς καθ αὑτὸν εἰς τὴν χώραν ἐνέβαλε .
ποπλικόλας δὲ τὸ τρίτον ὑπατεύων Πορσίνᾳ μὲν ἀτρεμῶν καί φυλάττων τὴν πόλιν ᾤετο δεῖν ἀντέχειν , τοῖς δὲ Τυρρηνοῖς ἐπεξῆλθε καί συμβαλὼν ἐτρέψατο καί πεντακισχιλίους αὐτῶν ἀνεῖλε .
τὸ δὲ περὶ Μούκιον εἴρηται μὲν ὑπὸ πολλῶν καὶ διαφόρως , λεκτέον δὲ ᾗ μάλιστα πιστεύεται καί ἡμῖν .
ἦν ἀνὴρ εἰς πᾶσαν ἀρετὴν ἀγαθός , ἐν δὲ τοῖς πολεμικοῖς ἄριστος ·
ἐπιβουλεύων δὲ τὸν Πορσίναν ἀνελεῖν παρεισῆλθεν εἰς τὸ στρατόπεδον Τυρρηνίδα φορῶν ἐσθῆτα καί φωνῇ χρώμενος ὁμοία περιελθὼν δὲ τὸ βῆμα τοῦ βασιλέως καθεζομένου , καί σαφῶς μὲν αὑτὸν οὐκ εἰδώς , ἐρέσθαι δὲ περὶ αὐτοῦ δεδιώς , ἐν ᾠήθη μάλιστα τῶν συγκαθεζομένων ἐκεῖνον εἶναι σπασάμενος τὸ ξίφος ἀπέκτεινεν .
ἐπὶ τούτῳ δὲ συλληφθεὶς ἀνεκρίνετο ·
καί τινος ἐσχαρίδος πῦρ ἐχούσης μέλλοντι τῷ Πορσίνᾳ θύειν κεκομισμένης , ὑπερσχὼν τὴν δεξιὰν χεῖρα καιομένης τῆς σαρκὸς εἱστήκει πρὸς τὸν Πορσίναν ἀποβλέπων ἰταμῷ καί ἀτρέπτῳ τῷ προσώπῳ , μέχρι οὗ θαυμάσας ἀφῆκεν αὑτὸν καί τὸ ξίφος ἀποδιδοὺς ὤρεξεν ἀπὸ τοῦ βήματος ·
ὁ δὲ τὴν εὐώνυμον προτείνας ἐδέξατο .
καί διὰ τοῦτό φασιν αὐτῷ γενέσθαι τὸν Σκαιόλαν ἐπίκλησιν , ὅπερ ἐστὶ Λαιόν .
ἔφη δὲ τὸν φόβον τοῦ Πορσίνα νενικηκὼς ἡττᾶσθαι τῆς ἀρετῆς , καί χάριτι μηνύειν ἃ πρὸς ἀνάγκην οὐκ ἂν ἐξηγόρευσε .
τριακόσιοι γὰρ Ῥωμαίων , ἔφη , τὴν αὐτὴν ἐμοὶ γνώμην ἔχοντες ἐν τῷ στρατοπέδῳ σου πλανῶνται καιρὸν ἐπιτηροῦντες ·
ἐγὼ δὲ κλήρῳ λαχὼν καί προεπιχειρήσας οὐκ ἄχθομαι τῇ τύχῃ , διαμαρτὼν ἀνδρὸς ἀγαθοῦ καί φίλου μᾶλλον ἢ πολεμίου Ῥωμαίοις εἶναι πρέποντος ταῦθ ὁ Πορσίνας ἀκούσας ἐπίστευσε καί πρὸς τὰς διαλύσεις ἥδιον ἔσχεν , οὐ τοσοῦτό , μοι δοκεῖ , φόβῳ τῶν τριακοσίων , ὅσον ἀγασθεὶς καί θαυμάσας τὸ φρόνημα , καὶ τὴν ἀρετὴν τῶν Ῥωμαίων 0 .
τοῦτον τὸν ἄνδρα Μούκιον ὁμοῦ τι πάντων καὶ Σκαιόλαν καλούντων Ἀθηνόδωρος ὁ Σάνδωνος ἐν τῷ πρὸς Ὀκταουίαν τὴν Καίσαρος ἀδελφὴν καὶ Ὀψίγονον ὠνομάσθαι φησίν .
ὁ μέντοι Ποπλικόλας αὐτός , οὐχ οὕτω πολέμιον ὄντα τὸν Πορσίναν βαρὺν ἡγούμενος ὡς ἄξιον πολλοῦ τῇ πόλει φίλον γενέσθαι καὶ σύμμαχον , οὐκ ἔφευγεν ἐπ αὐτοῦ δίκῃ κριθῆναι πρὸς Ταρκύνιον , ἀλλ ἐθάρρει καὶ πρ οὐκαλεῖτο πολλάκις ὡς ἐξελέγξων κάκιστον ἀνδρῶν καὶ δικαίως ἀφαιρεθέντα τὴν ἀρχήν , ἀποκριναμένου δὲ τὸν Ταρκυνίου τραχύτερον , οὐδένα ποιεῖσθαι δικαστήν , ἥκιστα δὲ Πορσίναν , εἰ σύμμαχος ὢν μεταβάλλεται , δυσχεράνας καὶ καταγνοὺς ὁ Πορσίνας , ἅμα δὲ τὸν παιδὸς Ἄρροντος δεομένου καὶ σπουδάζοντος ὑπὲρ τῶν Ῥωμαίων , κατελύσατο τὸν πόλεμον ἐξισταμένοις ἧς ἀπετέμοντο τῆς Τυρρηνίδος χώρας καὶ τοὺς αἰχμαλώτους ἀποπέμπουσι , κομιζομένοις δὲ τοὺς αὐτομόλους , ἐπὶ τούτοις ὁμήρους ἔδωκαν ἐξ εὐπατριδῶν περιπορφύρους δέκα καὶ παρθένους τοσαύτας , ὧν ἦν καὶ Ποπλικόλα θυγάτηρ Οὐαλλερία .
πραττομένων δὲ τούτων τοῦ τε Πορσίνα πᾶσαν ἤδη τὴν πολεμικὴν ἀνεικότος παρασκευὴν διὰ πίστιν , αἱ παρθένοι τῶν Ῥωμαίων κατῆλθον ἐπὶ λουτρόν ἔνθα δὴ μηνοειδής τις ὄχθη περιβάλλουσα τὸν ποταμὸν ἡσυχίαν μάλιστα καὶ γαλήνην τοῦ κύματος παρεῖχεν .
ὡς δ οὔ τε τινὰ φυλακὴν ἑώρων οὔ τε παριόντας ἄλλως ἢ διαπλέοντας , ὁρμὴν ἔσχον ἀπονή ξασθαι πρὸς ῥεῦμα πολὺ καὶ δίνας βαθείας 0 .
ἔνιοι δέ φασι μίαν αὐτῶν , ὄνομα Κλοιλίαν , ἵππῳ διεξελάσαι τὸν πόρον , ἐγκελευομένην ταῖς ἄλλαις νεούσαις καὶ παραθαρρύνουσαν .
ἐπεὶ δὲ σωθεῖσαι πρὸς τὸν Ποπλικόλαν ἧκον , οὐκ ἐθαύμασεν οὐ δ ἠγάπησεν , ἀλλ ἠνιάθη , ὅτι Πορσίνα κακίων ἐν πίστει φανεῖται , καὶ τὸ τόλμημα τῶν παρθένων αἰτίαν ἕξει κακούργημα Ῥωμαίων γεγονέναι .
διὸ συλλαβὼν αὐτὰς πάλιν ἀπέστειλε πρὸς τὸν Πορσίναν .
ταῦτα δ οἱ περὶ τὸν Ταρκύνιον προαισθόμενοι , καὶ καθίσαντες ἐνέδραν τοῖς ἄγουσι τὰς παῖδας , ἐν τῷ περᾶν ἐπέθεντο πλείονες ὄντες .
ἐκείνων δὲ ὅμως ἀμυνομένων , ἡ Ποπλικόλα θυγάτηρ Οὐαλλερία διὰ μέσων ὁρμήσασα τῶν μαχομένων ἀπέφυγε , καὶ τρεῖς τινες οἰκέται συνδιεκπεσόντες ἔσῳζον αὐτήν , τῶν δ ἄλλων οὐκ ἀκινδύνως ἀναμεμιγμένων τοῖς μαχομένοις , αἰθόμενος Ἄρρων ὁ Πορσίνα υἱὸς ὀξέως προσεβοήθησε , καὶ φυγῆς γενομένης τῶν πολεμίων περιεποίησε τοὺς Ῥωμαίους .
ὡς δὲ τὰς παρθένους κομισθείσας ὁ Πορσίνας εἶδε , τὴν καταρξαμένην τῆς πράξεως καὶ παρακελευσαμένην ταῖς ἄλλαις ἐζήτει .
ἀκούσας δὲ τὸ ὄνομα τῆς Κλοιλίας προσέβλεψεν αὐτὴν ἵλεῳ καὶ φαιδρῷ τῷ προσώπῳ , καὶ κελεύσας ἵππον ἀχθῆναι τῶν βασιλικῶν κεκοσμημένον εὐπρεπῶς ἐδωρήσατο .
τοῦτο ποιοῦνται μαρτύριον οἱ μόνην τὴν Κλοιλίαν λέγοντες ἵππῳ διεξελάσαι τὸν ποταμόν .
οἱ δ οὔ φασιν , ἀλλὰ τιμῆσαι τὸ ἀνδρῶδες αὐτῆς τὸν Τυρρηνόν .
ἀνάκειται δὲ τὴν ἱερὰν ὁδὸν πορευομένοις εἰς Παλάτιον ἀνδριὰς αὐτῆς ἔφιππος , ὅν τινες οὐ τῆς Κλοιλίας , ἀλλὰ τῆς Οὐαλλερίας εἶναι λέγουσιν .